kardosdrur/scandi-wiki huggingface dataset:
Bill Black

William Patton "Bill" Black Jr. (17. september 1926 i Memphis, Tennessee –  21. oktober 1965 i Memphis) var amerikansk musiker. Han er bedst kendt for at være Elvis Presleys bassist.

Bill Black spillede kontrabas med karakteristiske dobbeltslag, der passede fortrinligt til rockabilly og rock'n roll musik. Sammen med guitaristen Scotty Moore medvirkede han på Elvis Presleys (som selv spillede rytmeguitar) allerførste succes "That's All Right", optaget hos Sam Phillips i Sun Records i Memphis. 

Fra februar 1955 og til november samme år turnerede Elvis Presley sammen sit band. De kaldte sig The Blue Moon Boys og bestod af Elvis Presley, vokal og rytmeguitar, Scotty Moore, leadguitar, Bill Black, bas og D.J. Fontana, trommer. Bandet blev opløst da Sun solgte Elvis' kontrakt.

Også i tiden efter skiftet til RCA i november 1955 var Bill Black bassist for Elvis, eksempelvis på det allerførste Elvis-hit på RCA, "Heartbreak Hotel".

Sidste gang Bill Black medvirkede på en Elvis-optagelse var 1. februar 1958, hvor sangene "Your Cheatin' Heart" og "Wear My Ring Around Your Neck" blev indspillet. På grund af en økonomisk uoverensstemmelse forlod Black samarbejdet. Elvis Presley og Bill Black så aldrig siden hinanden.

Han døde, kun 39 år gammel, af en hjernesvulst 21. oktober 1965, mens han var indlagt på Baptist Memorial Hospital i Memphis, samme hospital, hvor Elvis Presley 12 år senere erklæres død.

Andet 
Bill Blacks legendariske kontrabas ejes i dag af Paul McCartney, som selv har brugt den under indspilning af hans egen version af "Heartbreak Hotel". Bassen lå i flere år efter Bill Blacks død henslængt i en lade, men havnede i 1974 på en auktion, hvor den blev købt af McCartneys daværende hustru, Linda, som en fødselsdagsgave til sin mand.

Links 
 Rockabilly Hall of Fame-portræt af Bill Black 
 McCartney på Bill Blacks gamle bas

Referencer 

Elvis Presley
Musikere fra USA
Bassister fra USA
Tyskland i Eurovision Song Contest

Forbundsrepublikken Tyskland har deltaget i Eurovision Song Contest siden den første konkurrence i 1956 og medvirket alle år bortset fra 1996, hvor landet ikke klarede sig igennem den særlige forhåndskvalifikation fra dette år. Indtil genforeningen 03.10.1990 bestod Forbundsrepublikken Tyskland imidlertid kun af Vesttyskland, selvom landet i konkurrencerne ofte blev omtalt som blot "Tyskland". Østtyskland (DDR) deltog i lighed med de øvrige østbloklande før Berlinmurens fald ikke i Eurovision Song Contest. Efter genforeningen i 1990, hvor DDR blev indlemmet i Forbundsrepublikken, har Tyskland deltaget som samlet nation.

Siden 1999 har Tyskland sammen med Storbritannien, Frankrig, Spanien, samt fra 2011 Italien, været et af de såkaldt store lande (Big Four, fra 2011 Big Five), som automatisk er kvalificeret til finalen. Siden indførelsen af semifinaler i 2004 har Tyskland derfor ikke skullet igennem en semifinale først.

Vesttyskland vandt i 1982 med sangen "Ein bißchen Frieden" sunget af Nicole, mens det samlede Tyskland vandt i 2010, med sangen "Satellite", sunget af Lena Meyer-Landrut.

Repræsentation 
Nøgle

Pointstatistik

12 point til og fra

Alle point til og fra (1956-2023)

Værter

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Eurovision Song Contest
Boomerang (tv-kanal)

Boomerang er en tv-kanal, der sender tegnefilm som Scooby-Doo, Ko og Kylling og The Flintstones. Kanalen kom til Danmark den 1. april 2008, Boomerang sender ligesom dens søsterkanal Cartoon Network hele døgnet.

Programmer 

 Tom og Jerry
 Scooby-Doo
Ko Og Kylling (New Series) (slut)
Camp Lazlo
Flintstones
Hva' så Scooby Doo?

Eksterne henvisninger 

Tv-kanaler fra USA
Cartoon Network
Andreas Helgstrand

Lars Andreas Helgstrand (født 2. oktober 1977) er en dansk rytter og berider. Han var chefberider på stutteri Blue Hors og udgjorde sammen med Nathalie zu Sayn Wittgenstein og Anne van Olst det danske dressurhold, der vandt bronze under sommer-OL 2008. 

Helgstrand red på Blue Hors Don Schufro. Han har med Blue Horse Matiné vundet både sølv og bronze ved VM, hvor hans sølv-vinderridt er blevet vist mere end 19 millioner gange på YouTube.

I marts 2009 udkom bogen Ridderen af den hvide hest – historien om Andreas Helgstrand skrevet af Per Høst Madsen. Bogen beretter historien om Andreas Helgstrand og hans makker ved VM, hoppen Blue Hors Matiné. 

Han har vundet DM for dressur fire gange, på fire forskellige heste. I 2008 startede Andreas Helgstrand sit eget salgs- og træningscenter, Helgstrand Dressage. 

I 2009 var Helgstrand til VM i Verden med to heste: Hønnerups Driver og UNO Donna Unique, begge fem år. På Driver vandt han suverænt med topkarakteren 10 i trav, og parret sluttede med 9,46 point. På Unique blev han toer med 9,12 point.

Helgstrand Dressage er i dag en af verdens største salgsstalde og huser omkring 250 dressurheste. Parallelt med salgsstalden drives en hingstestation i Danmark og Tyskland, og i december 2017 åbnede Helgstrand også en salgsstald i ridesportens vintermekka, Wellington i Florida.  

I 2018 blev virksomheden værdisat til 800 mio. kr, inden kapitalfonden Waterland købte 51% af Helgstrand Dressage.  

Helgstrand er stadig selv en aktiv dressurrytter. I 2015 vandt han sølv med hoppen Fiontina ved verdensmesterskabet for unge heste i Verden i 2015 og samme år vandt han Dansk Ride Forbunds dressurchampionat for 5-års på samme hest. I 2017 vandt han sammen med avlshingsten Ferrari OLD sølv ved verdensmesterskabet for unge heste i Ermelo.

Kilder

Eksterne henvisninger 
 Helgstrand Dressage

Ryttere fra Danmark
Dressurryttere fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 2008
Luciana Abreu

Luciana Abreu Sodré Costa Real (født 25. maj 1985 på Massarelos nær Vila Nova de Gaia i Portugal) er en portugisisk sanger og skuespillerinde.

Liv og karriere

Tidlige år 
Hun blev første gang kendt i en alder af 14, for sin deltagelse i TV-showet "Cantigas da Rua", som hun vandt. I 2002 indgik hun som skuespiller og sanger i teaterstykket O Casamento, opført af teaterkompagniet Seiva Trupe. I 2003 medvirkede hun i musicalen Cabaret Carioca af Carlos Leça, inspireret af Chico Buarque's musik, hvor hun havde rollen som Beatriz.

Idolos 
I 2004 deltog Luciana i den anden sæson af Idolos (den portugisiske version af X Factor (Dansk originalversion)). Hun var blandt den første gruppe semifinalister. Hun sang en version af Christina Aguilera's "The Voice Within", som rakte til en plads i top-10.

Sangoptrædender i Portuguese Idol:

 Originalaudition: "Fallin'" (Alicia Keys), "Run to You" (Whitney Houston) og "Povo Que Lavas no Rio" (Amália Rodrigues)

 Top 30: "The Voice Within" (Christina Aguilera) (semi-final group 1)
 Top 10: "Fallin'" (Alicia Keys)
 Top 8: "Povo Que Lavas No Rio" (Amália Rodrigues), (Portugisisk musik-ugen)
 Top 7: "I Will Survive" (Gloria Gaynor) (Disco-ugen)
 Top 6: "Sympathy for the Devil" (Rolling Stones) (Jury-ugen)

I jury-ugen blev Luciana valgt fra, hun havde familieproblemer den uge, og kunne derfor ikke huske teksterne til hendes sang.

Efter Idolos 
Luciana Abreu repræsenterede Portugal ved Eurovision Song Contest 2005 som del af duoen 2B (med Rui Drummond).De sang sangen "Amar", men kvalificerede sig ikke til finalen.

Floribella 
Efter at have repræsenteret Portugal ved Eurovision Song Contest gik Luciana til audition til tv-showet Floribella. Hun endte med at blive valgt til hovedrollen som Flor Valente.
Programmerne fortæller historien om Askepot i det 21. århundrede, en fattig pige som bliver forelsket i en rig mand, men har en stedmor, der vil forhindre hende i at blive lykkelig.
Det var et af de mest succesfulde tv-shows i 2006. I 2007 fulgte anden sæson, som dog aldrig fik samme succes.

Dança Comigo 
Luciana vandt tredje sæson af Dança Comigo, den portugisiske version af showet Dancing With the Stars, i Danmark kendt som Vild Med Dans.

Modeljobs 
Luciana kom på forsiden af bladet "CARAS" i Portugal i januar 2007. Hun var også på forsiden af den portugisiske version af mandebladet FHM i februar 2008.

Privatliv 
Med succesen i Floribella, blev Luciana meget populær i Portugal og der svirrede forskellige rygter om problemer med hendes far, hendes mulige venner og hendes katolicisme. Luciana lever med sin mor og sin yngre søster. Hun har en ældre søster, Liliana Abreu Real, og en yngre bror ved navn Pedro Abreu Real.

Diskografi

Fjernsyn

Filmografi

Eksterne henvisninger 
 Luciana's Portuguese Idol page 
 
 

Sangere fra Portugal
Skuespillere fra Portugal
Netværksneutralitet

Netværksneutralitet (NN) (en: network/net neutrality), et udtryk som fremkom i USA i begyndelsen af år 2000, er et princip som er tilknyttet bredbånds-netværk, samt potentielle netværk baseret på fiber-teknologi etc.

Et neutralt netværk har ingen restriktioner med mulighed for tilknytning af forskellig slags udstyr og kommunikationstyper. Der er heller ingen diskrimination imellem datatyper, mellem typer af information eller mellem forskellige slags websider eller services.

Definition på netværksneutralitet 
The Federal Communications Commission, (USA) har udarbejdet fire principper som skal "opmuntre til udbygning af bredbåndsnettet og varetage og promovere det offentlige internets åbne og sammenkoblede natur".
 
Brugerne har ret til at:
 tilgå internetindhold efter eget valg
 benytte applikationer og tjenester efter eget valg
 koble sig til netvirksomheder og -teminaler efter eget valg
 udnytte konkurrencen mellem net-, applikations-, tjeneste- og indholdsleverandører
Disse principper er underlagt rimelig netværksforvaltning

Internet
Ukraine i Eurovision Song Contest

Ukraine har deltaget i Eurovision Song Contest siden 2003, hvor de opnåede en 14. plads. Året efter blev det til ukrainsk sejr med nummeret "Wild Dances" sunget af Ruslana. Sejren betød, at Ukraine var vært for Eurovision Song Contest 2005, som blev afholdt i hovedstaden Kyiv. Ukraine har senest vundet i 2016, hvor sangerinden Jamala vandt med sangen "1944", der opnåede 534 point. Pointene blev efter det nyindførte afstemningssystem fordelt med 211 stemmer fra juryerne (næstflest efter Australien) og 323 fra seerne (næstflest efter Rusland).

Ukraine er aldrig gået glip af en finale, da de aldrig er blevet elimineret i semifinalen. Ukraine har kun to gange meldt afbud, hvilket skete i 2015 og i 2019 da de trukkede tilbage.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point til og fra (2003-2023)

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Eurovision Song Contest
NN

NN eller N.N. kan hentyde til flere artikler:

 Nomen nescio – latinsk betegnelse for en ukendt person
 Neutralt netværk – et udtryk som fremkom i USA i begyndelsen af år 2000, er et princip som er tilknyttet bredbånds-netværk
 N.N. (dansk dronning 826-827)
Midori (styresystem)

Midori er et internt kodenavn for et forskningsprojekt hos Microsoft, der har til formål at udvikle et fremtidigt Microsoft styresystem til computere og it-systemer til afløsning af Microsoft Windows . 

Midori beskrives som en mulig fremtidig afløser af den kategori af styre- og operativsystemer, der lige som Windows er knyttet til den enkelte PC eller anden form for enkeltstående ir-enhed. Midori forventes i højere grad at anvende internettets muligheder og i bedre og større omfang at facilitere den moderne brugers stadig mere udbredte behov for større mobilitet.

Noter og referencer

Se også 
 Liste over styresystemer

Microsoft styresystemer
Fløjaltertavle

En fløjaltertavle er en altertavle, som er et skab med to eller flere åbninger eller fløje, der indeholder f.eks. billedskærerarbejder eller malerier af religiøse motiver.
 
Kan fløjene lukkes er de ofte prydet med malerier på ydersiden.

Af moderne skabere af fløjaltertavler kan nævnes Arne Haugen Sørensen og Adi Holzer.

Kirkeligt interiør
Lejebolig

En lejebolig er en bolig, som man som lejer kan leje af en udlejer. I Danmark bor over 40 % af den danske befolkning til leje. Typisk betales der op til 3 måneders depositum forud, som anvendes til en eventuel istandsættelse ved fraflytning. Dette tilbagebetales til lejer, såfremt det ikke benyttes til istandsættelse. 

Lejere er beskyttet af lejeloven.

Lejeboliger kan findes via venner, via opslag og annoncer, eller via Internettet. 

En stor del af lejeboligerne er organiseret i almene boligselskaber. I denne kategori findes der over hele landet 540.000 almene boliger, hvilket udgør ca. 20% af alle boliger i Danmark.

De tre største almene boligselskaber med lejeboliger er Københavns Almennyttige Boligselskab (KAB), Dansk Almennyttigt Boligselskab (DAB) og Lejerbo.

Derudover findes der også en række boligportaler, som udbyder lejeboliger af alle typer - oftest mod et abonnementsgebyr, hvoraf prisen kan varier meget.

Eksterne henvisninger 
 Hjemmeside for Boligselskabernes Landsforening

Beboelsesbygninger
Boligleje
Japans fodboldlandshold

Japans fodboldlandshold er det nationale fodboldhold i Japan. Det administreres af fodboldforbundet JFA.

Holdet spillede sin første kamp i 1917 mod , men gjorde sig først internationalt bemærket ved Sommer-OL 1968, hvor det vandt bronzemedaljer. Japan havde det dog svært på landsholdsniveau, da landet ikke havde en professionel fodboldliga. Den blev først oprettet i 1993 efter flere årtier med manglende VM-kvalifikation. J. League, som den hedder, skulle dels profilere sporten i Japan, dels styrke landsholdet.

Japan kvalificerede sig til VM 1998, men slutrunden blev en skuffelse for holdet, som tabte alle tre kampe i gruppespillet. Fire år senere var Japan sammen med Sydkorea værtsnation ved VM 2002. Denne gang lykkedes det holdet at kvalificere sig til ottendedelsfinalerne efter sejr over  og . Her blev Japan dog slået af de senere bronzevindere fra .

I 2006 røg Japan endnu en gang ud efter det indledende gruppespil; holdet tabte 1-3 til  og 1-4 til  og spillede uafgjort 0-0 med . Samme år overtog Takeshi Okada trænerstillingen fra brasilianske Zico.

Japans landshold har haft større succes ved AFC Asian Cup. Det har i alt vundet turneringen tre gange, senest i 2004.

VM-resultater

Ekstern henvisning 
 Fodboldforbundets officielle hjemmeside

 Japans fodboldlandsholdsspillere

Fodboldlandshold
Landshold
Det Grønne Museum

Det Grønne Museum (tidligere Dansk Landbrugsmuseum og Lyngby Landbrugsmuseum) er et museum under Kulturministeriet.  Museet blev dannet i 2016 som en fusion af det tidligere Dansk Landbrugsmuseum og det tidligere Jagt- og Skovbrugsmuseet, og er samlet på herregården Gammel Estrup i Djursland mellem Randers og Grenaa. Museet er det danske nationalmuseum for dansk landbrug, landbokultur og landbrugets følgeindustrier.

Dansk Landbrugsmuseum blev oprettet i 1889, hvor det lå i Kongens Lyngby på Kongevejen 79 over for Frilandsmuseet i en bygning opført 1915 efter tegninger af Daniel Rasmussen. Museet voksede gradvis og der blev oprettet filialmuseer, men pladsmanglen var udtalt indtil staten i 1969 købte avlsbygninger til herregården Gammel Estrup. Den første udstilling på Gammel Estrup åbnede i 1972, og siden er der jævnligt sket udvidelser af museumsarealerne. Med henblik på at tilvejebringe fortsatte udvidelsesmuligheder har staten i 2005 købt kartoffelmelsfabrikken i Auning, hvorved museumsarealerne er udvidet med 6000 m².

Museet har følgende faste udstillinger:
 Landboliv fra bondestenalderen frem til Landboreformerne i slutningen af 1700-tallet
 Landbrug og Teknik 1800-1960
 Biavl i fortid og nutid
 Modelsamling af landbrugsredskaber

Derudover afholdes ca. tre særudstillinger årligt og en række særarrangementer, der bidrage til at illustrere og levendegøre landbokulturen. 

I tilknytning til museet findes en Landbrugsbotanisk Have, hvor man kan opleve gamle kulturplanter med tilknytning til dansk landbrug, herunder markafgrøder, grønsager, krydderurter, frugtbuske, stauder, m.m. I den store æblehave findes 225 gamle danske æblesorter. På de historiske marker omkring museet græsser en lang række gamle danske husdyrracer, og her findes mange køer, geder, får, grise, gæs, ænder og høns.

Museet blev i 2002 udvidet med et Center for den levende Kulturarv. Her findes eksempler på, hvorledes man forestiller sig fremtidens landbrug og landbrugsbyggeri.

Referencer

Eksterne henvisninger 
 Det Grønne Museum

Museer i Region Midtjylland
Landbrugsorganisationer
Landbrugshistorie
Bygninger, konstruktioner og anlæg i Norddjurs Kommune
Museer etableret i 1889
Statslige museer i Danmark under Kulturministeriet
Landbrugsmuseer
Pilotwings 64

Pilotwings 64 er et computerspil udviklet af Paradigm Entertainment og udgivet af Nintendo til Nintendo 64. Det var sammen med Super Mario 64 lanceringstitlen til Nintendo 64. Spillet er en opfølger til Super NES-spillet Pilotwings, som også var en lanceringstitel til sin spillekonsol.

Nintendo 64-spil
Computerspil fra 1996
Vandløb med Aa

Aa fra Oldhøjtysk: Aha, dansk Aa, Schweizertysk: Aa i betydningen  "Vand, Flod", afledt af det latinske aqua, som betyder vand, er betegnelsen i det dansk-tysk-nederlandske sprogområde for floder og bække. I det Bayern-østrigske alpe-område anvendes formen Ache. 

Der findes også enkelte søer opkaldt efter floder med navnet Aa (se Aasee). De følgende er de vigtigste vandløb med dette navn: To floder  i Letland, begge med udløb i Rigabugten, nær Riga, som er beliggende imellem dem; en flod i det nordlige Frankrig, med udløb i havet under Gravelines, og som kan besejles indtil St Omer; og en flod i Schweiz, i kantonerne Luzern og Aargau, som leder vand fra søerne Baldegger og Hallwiler ind i Aar. I Tyskland er der den Westphaliske Aa, som begynder sit løb i Teutoburgerskoven, og slutter sig til Werre ved Herford, Münster Aa, en biflod til Emsen, og andre.

På dansk var Aa tidligere betegnelsen for flod/vandløb, men siden 1948 er det blevet skrevet å. Den angelsachsiske udgave af ordet var ea, som nu om dage skrives eau, men det optræder i dag kun i flodnavne, og hovedsagelig i områder af England, som var under indflydelse af dansk kultur. På svensk har formen  å (aldrig Aa) altid været betegnelsen for en lille flod, som for eksempel Fyrisån, mens ordet älv er blevet brugt om større floder, såsom Dalälven.

Aa (vandløb) kan henvise til:
Aa (flod), i det nordlige Frankrig.
Aabach (Greifensee), flod i Schweiz.
Aabach (Afte), flod i Tyskland, biflod til Afte-floden.
Lielupe (tysk: Kurländische Aa), flod i Letland.
Gauja (tysk: Livländische Aa), flod i Letland. 
Sarner Aa floden i Schweiz.
Engelberger Aa floden i Schweiz.
Westfälische Aa floden i  Westfalen regionen af Tyskland.
Münstersche Aa floden i Münster regionen af Tyskland.
Den Store Aa (tysk:Große Aa) flod i Tyskland.
i Holland og Belgien:
Aa, en flod i Antwerpen-provinsen, begyndende i Arendonk, og flydende gennemTurnhout, Tielen og Vorselaar, sluttende sig til Kleine Nete ved Grobbendonk.
Drentse Aa, en lille flod i Drenthe og Groningen provinserne som også flyder gennem Groningen by.
Aa River (Meuse), som flyder gennem  Helmond  og det sydlige Hertogenbosch.
Aa eller Weerijs, også i Noord-Brabant, en lille flod nær Breda, som begynder ved Wuustwezel, Belgien, får følge af Kleine Aa,  der begynder ved Brecht, Belgien.
adskillige små floder og kanaler i Groningen provinsen, såsom Pekel Aa, Ruiten Aa, Mussel Aa.

Se også
Å (vandløb), liste over danske åer.

Vandløb
Sukhoj Su-35

Sukhoj Su-35 (-35; NATO rapporteringsnavn: Flanker-E) også kendt som Super Flanker og Last Flanker) er betegnelsen for to forskellige fly, der begge er kraftige opgraderinger af det sovjetiske/russiske jagerfly Su-27 'Flanker'. Begge er enkelt-sædede, to-motorers multirollefly, designet af Sukhoj og bygget af flyproducenten KnAAPO.

Den første variant blev designet i 1980'erne, da Sukhoj ønskede at opgradere specifikationerne af den allerede dengang teknisk avancerede Su-27. Opgraderinger fik navnet Su-27M, hvilket siden blev ændret til Su-35. Den opgraderede Su-27/Su-35 havde forbedrede aerodynamik og flykontrolsystemer, længere rækkevidde og kraftigere motorer. Den første prototype konverteret fra Su-27 havde sin jomfruflyvning i juni 1988. Der blev bygget mere end et dusin af denne variant, hvoraf nogle blev benyttet af flyopvisningsholdet Russian Knights. Det første design for Su-35 blev senere videreudviklet til Su-37, der havde styrbare udstødningsdyser og blev anvendt som prototype til illustration af teknologiens anvendelse. En enkelt Su-35UB to-sædet træningsversion blev bygget i slutningen af 1990'erne; denne version mindede meget om Su-30MK familien.

I 2003 introducerede Sukhoj den anden større modernisering af Su-27 i form af et fly, der af Sukhoj blev benævnt som et 4++ generations jagerfly, der kunne lukke hullet mellem det noget aldrende oprindelige Su-27 fly og femte generationsflyet Sukhoj Su-57, der var under udvikling. Denne variant var uden canardvinger, havde forstærket konstruktion og radar, styrbare dyser og reduceret synbarhed på radar. Der blev produceret fire prototyper af denne variant, der til tider er blevet fejlagtigt omtalt som Su-35BM, der har dannet grundlagt for test. Én prototype gik tabt i 2009. Ruslands luftvåben har bestilt 48 eksemplarer af det nye fly, der er benævnt Su-35S. 

Begge Su-35 modeller har været markedsført i mange lande, såsom Brasilien, Kina, Indien, Indonesien og Sydkorea, men der er foreløbig ikke opnået eksportordrer. Senest (oktober 2014) har Brasilien meddelt, at landet har indkøbt Saab Gripen NG. 

Sukhoj havde oprindeligt planlagt at eksportere mere end 160 fly af den anden variant af Su-35.

Noter

Eksterne links 
 Om Sukhoi Su-35  

Bombefly
Su-35
Kampfly
Militærfly fra Sovjetunionen
2-motors jetfly
Lilo og Stitch: Serien

Lilo & Stitch: Serien (Lilo & Stitch: The Series) er en amerikansk tegnefilmserie produceret af Walt Disney Television animation. Serien blev vist på Disney Channel og Toon Disney.

Handling 

Serien foregår lige efter filmen Stitch! Eksperiment 626 hvor Lilo og Stitch nu må indfange, og gøre alle de andre 625 eksperimenter, gode.

Danske stemmer 
 Stitch: Amin Jensen
 Lilo: Sarah Juel Werner, Tillie Bech
 Nani: Trine Pallesen
 Jumba: John Hahn-Petersen
 Pleakley: Anders Bircow

 David: Paw Henriksen
 Kaptajn Gantu: Stig Rossen
 Dr. Hamsterville: Ole Boisen
 X-625: Thomas Mørk
 Cobra Bubbles: Torbjørn Hummel
 Mertle: Thea Iven Ulstrup
 Keoni: Mathias Klenske
 Computer: Camilla Lindhof Vindeby
 Peter Secher Schmidt
 Mathias Klenske
 Jette Sievertsen
 Morten Staugaard
 Helene Wolhardt Moe
 Anne Oppenhagen Pagh
 Annevig Schelde Ebbe
 Vibeke Dueholm
 Peter Zhelder
 Jamie Morton
 Sara Poulsen
 Morten Staugaard
 Allan Hyde
 Andreas Jessen
 Julian E. Kellerman
 Sasia Mølgaard
 Tom Jensen
 Paul Hüttel

Ekstern henvisning 
 
 Official hjemmeside
 Dansk hjemmeside

Tegnefilm fra USA
Super Mario Bros.

Super Mario Bros. er et platformspil udviklet og udgivet af Nintendo til Nintendo Entertainment System i 1985.

Prinsesse Toadstool, Bowser og andre figurer dukkede op for første gang i dette spil.

Super Mario Bros. er blevet anerkendt som et af de første sideskrollende platformspil af sin slags. Spillet består af 8 verdener, med 4 baner i hver verden. På disse baner kan spilfiguren Mario - eller Luigi hvis man spiller 2 players - hoppe, løbe og på nogle baner endda svømme. Super Mario Bros. forandrede måden hvorpå, computerspil blev lavet, spillet og oplevet. I over 20 år var Super Mario Bros verdens bedst sælgende spil (nu overgået af Nintendos egen Wii Sports i 2009) med over 40 millioner solgt eksemplarer verden over. Figuren Mario er sidenhen blevet Nintendos maskot og har lagt navn til adskillige Super Mario titler, senest Super Mario 3D World (2013) til Nintendo WII U, samt andre spinoffs såsom Mario Kart.

Super Mario Bros blev udgivet til Nintendo Entertainment System (NES) i det meste af verden, og til Nintendo Family Computer (Famicom) i Japan og Sydkorea. Super Mario Bros blev efterfulgt af Super Mario Bros 2 og Super Mario Bros 3 til NES og Super Mario Bros: The Lost Levels, Super Mario Bros 2 (Under titlen, Super Mario Bros: USA) og Super Mario Bros 3 til Famicom.

Eksterne henvisninger 
 

Bros.
Computerspil fra 1987
Nintendo-spil
Platformspil
NES-spil
Game Boy Advance-spil
Virtual Console-spil
Wii-spil